*Učenci ponovno pozdravljeni.*

*Ste za to, da skupaj pripravimo nekaj, kar boste lahko podarili vašim mamicam? Ali še lepše – nekaj, kar boste lahko ustvarili skupaj z vašo mamico, ona pa bo to imela za lep spominček?*

*Če ste za, se lahko lotimo dela! Ideja je zelo enostavna.*

****

**KAJ POTREBUJEMO?**

- list papirja,

- manjši kartonček (npr. od škatle kosmičev ali testenin – da ga lahko režete s škarjami, naj bo dovolj velik, da boste nanj lahko prilepili vaš kos papirja),

- škarje,

- barvice,

- lepilo in

- ravnilo/šablono.

**PA ZAČNIMO!**

**SLEDI MOJIM KORAKOM**

1. KORAK

Na list belega papirja najprej **NARIŠITE SEBE IN SVOJO MAMO (ALI DRUŽINO)**. Lahko tudi kaj napišete zraven (npr. Mamica, rad/a te imam!). Risbica naj bo lepa, cela v barvah – naj ne ostane nič belega prostora.



2. KORAK

Dokončano **RISBICO ZALEPITE NA KARTONČEK**.

*Nasvet: Z lepilom dobro premažite cel kartonček, da se bo vaša risbica nanj dobro zalepila – nič ne sme štrleti.*

3. KORAK

Ko je risbica zalepljena, vzemite v roke navaden svinčnik in čez risbico **NARIŠITE ČRTE** kot prikazuje spodnja slika 

*Nasvet: Črte riši z ravnilom, da bodo ravne. Dovolj bo, če narediš 3 navpične in 3 vodoravne črte, lahko pa tudi 4 navpične in 4 vodoravne črte.*

|  |  |  |
| --- | --- | --- |
|  |  |  |
|  |  |  |
|  |  |  |

4. KORAK

Vzemi škarje. **RISBICO SEDAJ RAZREŽI**. Bodi zelo natančen in reži po črtah, ki si jih narisal. Dobiti moraš 9 ali 16 koščkov risbice.

5. KORAK

Tako. Naredil si svojo domačo risbico sestavljanko (puzle). Sestavljanko lahko podariš svoji mamici za materinski dan – naj jo sama sestavi in ugotovi, kaj si ji narisal/a (ali napisal/a). Lahko pa sestavljanko naredita kar skupaj!

*Nasvet: Koščke sestavljanke pospravi v škatlico ali pa jih daj v kuverto, da se ne izgubijo.*